World news story
ब्रिटिश उद्योग को इंदौर में भागीदार की तलाश
‘ग्रेट’ अभियान का लक्ष्य है वाहन, आधारभूत संरचना, जन स्वास्थ्य और शिक्षा जगत में भारत के इंदौर में अवसर विकसित करना।
15-17 जनवरी को पश्चिमी क्षेत्र के ब्रिटिश उप-उच्चायुक्त और यूके ट्रेड एंड इनवेस्टमेंट (यूकेटीआई) के भारत में महानिदेशक कुमार अय्यर एक ब्रिटिश अभियान “बिजनस इज ग्रेट” की अगुआई करेंगे। इसका लक्ष्य है पारस्परिक लाभ के लिए इंदौर को ब्रिटिश व्यवसाय में भागीदार बनने के लिए आमंत्रित करना।
गतिविधियों के अंग के रूप में यूकेटीआई 15 जनवरी को कई कार्यक्रमों का आयोजन करेगा जिनमें 28 ब्रिटिश कंपनियां भाग लेंगी। इन कार्यक्रमों के अंतर्गत होंगे:
- जन स्वास्थ्य पर एक सेमिनार
- वाहन उद्योग में इंधन की बचत और पर्यावरण हितैषी तकनीक पर एक संगोष्ठी
- आधारभूत संरचना और ऊर्जा पर एक गोलमेज़
- आईआईटी में दुनिया के 10 सर्वोच्च विश्वविद्यालयों में से एक के प्रोफेसर पीटर लिंड्स्टेड, प्रोफेसर ऑफ थर्मोफ्लुइड्स, डिपार्टमेंट ऑफ मेकैनिकल इंजीनियरिंग/कौंसल फॉर इंजीनियरिंग, फैकल्टी एंड बिजनस स्कूल ऑफ इम्पीरियल कॉलेज लंदन, के व्याख्यान का आयोजन।
साथ ही, इंदौर मैनेजमेंट असोसिएशन (आईएमए) के स्वर्ण जयंती समारोह में ब्रिटेन भागीदार देश के रूप में होगा और इस समारोह में ब्रिटिश कंपनियों द्वारा एक प्रदर्शनी लगाई जाएगी। आईएमए की सहभागिता के साथ मध्य भारत में बिजनस लीडरों के लिए एक रिसेप्शन का आयोजन भी किया जाएगा।
भारत आने के बाद यह श्री अय्यर द्वारा इंदौर का किया गया पहला दौरा होगा। अपने इस दौरे के बारे में श्री अय्यर ने कहा:
इंदौर भारत का तेजी से विकास करता हुआ टायर-II शहर है, वाहन और फर्मास्युटिकल्स क्षेत्र जिसके सबल पक्ष हैं। मध्य भारत में इसकी अवस्थिति और यहां मौजूद उच्च-स्तरीय शिक्षण संस्थानों को ध्यान में रखकर देखा जाए तो एक प्रमुख औद्योगिक केन्द्र बनने की इसमें प्रबल संभावना है। इंदौर के बिजनस को नई रफ्तार प्रदान कर ब्रिटेन उसका पूरक बन सकता है और ‘ग्रेट’ अभियान का लक्ष्य है संबंध जोड़ना, अवसरों का निर्माण करना और व्यावसायिक विनिमय (आदान-प्रदान) का मार्ग प्रशस्त करना।
इंदौर का ग्रेट अभियान हाल ही में आयोजित एक अखिल भारतीय गतिविधि का अंग है जो ब्रिटेन के साथ भागीदारी हेतु इंदौर, चंडीगढ़, चेन्नई और बंगलौर के उच्च-विकास वाले क्षेत्रों में व्यवसायों को आमंत्रित करता है। इसका उद्देश्य है ‘ग्रेट’ ब्रिटिश प्रस्तावों की खूबियों को रेखांकित करना:
- एक सबल विनिर्माण विरासत जिसने दुनिया भर के विभिन्न सेक्टरों में श्रेष्ठतम उत्पाद दिए हैं
- एक स्थिर, व्यवसाय- परक वातावरण, आविष्कारी संस्कृति
- सर्वोत्तम शिक्षा संस्थान
आगे की जानकारी:
*
- श्री कुमार अय्यर 14 जनवरी को शाम के 4:30 बजे रिंग रोड स्थित रैडिसन होटल के समिट 3 में एक मीडिया ब्रीफिंग का आयोजन करेंगे। आमंत्रण संलग्न है। आपसे अनुरोध है कि कृपया एक प्रतिनिधि नियुक्त करें, जो सुरक्षा कारणों के मद्देनजर आमंत्रण प्रत्र की मुद्रित प्रति आपने साथ रखेंगे।
- प्रो. पीटर लिंड्सटेड तथा ब्रिटिश शिक्षा-प्रतिनिधिमंडल के सदस्य आईआईटी इंदौर के पीएसीएल कैम्पस में 15 जनवरी बुधवार को 12:30 दिन दिन में मीडिया से मिलने के लिए उपलब्ध रहेंगे। आपसे अनुरोध है कि कृपया एक प्रतिनिधि नियुक्त करें।
- इंदौर के रिंग रोड स्थित रैडिसन ब्लू होटल में 15 जनवरी बुधवार को 15:30 बजे से 17:30 बजे के बीच वाहन क्षेत्र पर एक संगोष्ठी आयोजित है, जो मीडिया के लिए खुली है। आपसे अनुरोध है कि कृपया एक प्रतिनिधि नियुक्त करें।
- यूकेटीआई ब्रिटिश सरकार की एक अंतर्राष्ट्रीय व्यवसाय विकास एजेंसी है जो ब्रिटेन में काम करने को इच्छुक विदेशी व्यवसायों/उद्योगों की सहायता करती है और ब्रिटेन की कंपनियों को दुनिया भर में फलने-फूलने में मदद देती है।
और अधिक जानकारी के लिए कृपया शिरीन मिस्त्री से + 91 98200 13629 नंबर पर, नाजनीन सहियार से + 91 98338 11617 नंबर पर, या वैष्णवी मुरली से + 91 99001 41354 नंबर पर संपर्क करें।
eng_Latn hin_Deva hin_Deva hin_Deva hin_Deva mai_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva unk hin_Deva hin_Deva hin_Deva hin_Deva hin_Deva